CELEX: 32012R0610
Language: et
Date: 2012-07-09 00:00:00
Title: Komisjoni määrus (EL) nr 610/2012, 9. juuli 2012 , millega muudetakse 10. veebruari 2009 . aasta määrust (EÜ) nr 124/2009, milles sätestatakse piirnormid koktsidiostaatikumide ja histomonostaatikumide esinemisele toidus, mis on tingitud nende ainete vältimatust ülekandest muusse kui selleks ettenähtud sööta  EMPs kohaldatav tekst

10.7.2012   
            
            
               ET
            
            
               Euroopa Liidu Teataja
            
            
               L 178/1
            
         KOMISJONI MÄÄRUS (EL) nr 610/2012,
   9. juuli 2012,
   millega muudetakse 10. veebruari 2009. aasta määrust (EÜ) nr 124/2009, milles sätestatakse piirnormid koktsidiostaatikumide ja histomonostaatikumide esinemisele toidus, mis on tingitud nende ainete vältimatust ülekandest muusse kui selleks ettenähtud sööta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
   ning arvestades järgmist:
   
               (1)
            
            
               Komisjoni 10. veebruari 2009. aasta määruses (EÜ) nr 124/2009, milles sätestatakse piirnormid koktsidiostaatikumide ja histomonostaatikumide esinemisele toidus, mis on tingitud nende ainete vältimatust ülekandest muusse kui selleks ettenähtud sööta, (2) on sätestatud piirnormid teatavate koktsidiostaatikumide ja histomonostaatikumide esinemisele toidus, et tagada siseturu nõuetekohane toimimine ning kaitsta rahvatervist.
            
         
               (2)
            
            
               Piirnorme tuleks pidevalt kohandada, võttes arvesse teaduse ja tehnika arengut ja muutusi jääkide piirnormides, mis on asjaomasele konkreetsele toiduainele kehtestatud seoses Euroopa Parlamendi ja nõukogu 6. mai 2009. aasta määrusega (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes (3) või Euroopa Parlamendi ja nõukogu 22. septembri 2003. aasta määrusega nr 1831/2003 loomasöötades kasutatavate söödalisandite kohta (4).
            
         
               (3)
            
            
               Lasalotsiidnaatriumi jääkide piirnormid veistelt pärinevates loomsetes toiduainetes on sätestatud määruse (EÜ) nr 470/2009 raames komisjoni 1. veebruari 2012. aasta rakendusmäärusega (EL) nr 86/2012, millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine lasalotsiidi osas (5). Seega on vajalik muuta lasalotsiidnaatriumi käsitlevaid sätteid.
            
         
               (4)
            
            
               Saadaval on uus tehniline teave, nimelt konkreetsed uuringud maduramütsiini ülekande määra kohta söödast munakanade munadesse. Need uuringud näitavad, et munakanade sööt, mis sisaldab ristsaastumise tõttu maduramütsiini, olgugi et piirnormist madalamal tasemel, põhjustab munade praegusest lubatud piirnormist kõrgemat maduramütsiini sisaldust. Vastavalt Euroopa Toiduohutusameti arvamuses esitatud järeldustele muude kui selleks ettenähtud söötade ristsaastumise kohta maduramütsiiniga (6) ja teaduslikule arvamusele maduramütsiinammooniumi ohutuse ning efektiivsuse kohta broilerkanade söödas, (7) ei põhjusta kõnealune kõrgem sisaldus märkimisväärset riski tarbijate tervisele. Seega on asjakohane maduramütsiini käsitlevaid sätteid vastavalt muuta.
            
         
               (5)
            
            
               Nikarbasiini ja diklasuriili söödalisandina lubamise tingimusi on vastavalt muudetud komisjoni 5. oktoobri 2010 aasta määrusega (EL) nr 875/2010, millega lubatakse kasutada teatavat söödalisandit kümne aasta jooksul, (8) ja komisjoni 23.veebruari 2011. aasta määrusega (EL) 169/2011, milles käsitletakse diklasuriili lubamist pärlkanade söödalisandina (9).See areng nõuab olulisi muudatusi määruse (EÜ) nr 124/2009 lisas nikarbasiinile sätestatud piirnormides ja väikseid muudatusi diklasuriili puhul. Vastavalt järeldustele Euroopa Toiduohutusameti arvamuses muude kui selleks ettenähtud söötade ristsaastumise kohta nikarbasiiniga (10) ja teaduslikule arvamusele nikarbasiini ohutuse ning efektiivsuse kohta broilerkanade söödas (11) ei põhjusta piirnormid, mis on kavas sätestada nikarbasiini esinemisele toidus kõnealuse toimeaine vältimatu ülekande tõttu muusse kui selleks ettenähtud sööta, märkimisväärset riski tarbijate tervisele. Seega on asjakohane diklasuriili ja nikarbasiini käsitlevaid sätteid vastavalt muuta.
            
         
               (6)
            
            
               Seetõttu tuleks määrust (EÜ) nr 124/2009 vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 124/2009 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuli 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 37, 13.2.1993, lk 1.
   
      (2)  ELT L 40, 11.2.2009, lk 7.
   
      (3)  ETL L 152, 16.6.2009, lk 11.
   
      (4)  ELT L 268, 18.10.2003, lk 29.
   
      (5)  ELT L 30, 2.2.2012, lk 6.
   
      (6)  Toiduahelas olevaid saasteaineid käsitleva EFSA teaduskomisjoni arvamus (esitatud Euroopa Komisjoni taotlusel) „Cross-contamination of non-target feedingstuffs by maduramicin authorised for use as a feed additive”, The EFSA Journal (2008) 594, 1–30. Kättesaadav aadressil: http://www.efsa.europa.eu/en/efsajournal/doc/594.pdf
   
      (7)  Loomasöödas kasutatavate söödalisandite ja toodete või ainete EFSA komisjon (FEEDAP-komisjon); „Scientific Opinion on safety and efficacy of Cygro® 10G (maduramicin ammonium α) for chickens for fattening.” EFSA Journal 2011;9(1):1952. [lk 2]. doi:10.2903/j.efsa.2011.1952. Kättesaadav aadressil: www.efsa.europa.eu/efsajournal.
   
      (8)  ELT L 263, 6.10.2010, lk 4.
   
      (9)  ELT L 49, 24.2.2001, lk 6.
   
      (10)  Toiduahelas olevaid saasteaineid käsitleva EFSA teaduskomisjoni arvamus (esitatud Euroopa Komisjoni palvel) „Cross-contamination of non-target feedingstuffs by maduramicin authorised for use as a feed additive”, The EFSA Journal (2008) 690, 1–34. Kättesaadav aadressil: http://www.efsa.europa.eu/en/efsajournal/doc/690.pdf
   
      (11)  Loomasöödas kasutatavate söödalisandite ja toodete või ainete EFSA komisjon (FEEDAP-komisjon); „Scientific Opinion on the safety and efficacy of Koffogran (nicarbazin) as a feed additive for chickens for fattening.” EFSA Journal 2010; 8(3):1551. [lk 40]. doi:10.2903/j.efsa.2010.1551. Kättesaadav aadressil: www.efsa.europa.eu
   
      LISA
      Määruse (EÜ) nr 124/2009 lisa muudetakse järgmiselt.
      
                  (1)
               
               
                  Lasalotsiidnaatriumi käsitlev kanne nr 1 asendatakse järgmisega:
                  
                              
                                          „1.
                                       
                                       
                                          Lasalotsiidnaatrium
                                       
                                    
                           
                              Muudelt loomaliikidelt kui kodulindudelt ja veistelt pärinev loomset päritolu toit:
                           
                           
                               
                           
                        
                              
                                          —
                                       
                                       
                                          piim
                                       
                                    
                           
                              1
                           
                        
                              
                                          —
                                       
                                       
                                          maks
                                       
                                    
                           
                              50
                           
                        
                              
                                          —
                                       
                                       
                                          neerud
                                       
                                    
                           
                              20
                           
                        
                              
                                          —
                                       
                                       
                                          muu toit
                                       
                                    
                           
                              5”
                           
                        
            
                  (2)
               
               
                  Maduramütsiini käsitlev kanne nr 6 asendatakse järgmisega:
                  
                              
                                          „6.
                                       
                                       
                                          Maduramütsiin
                                       
                                    
                           
                              Muudelt loomaliikidelt kui broilerkanadelt ja kalkunitelt pärinev loomset päritolu toit:
                           
                           
                               
                           
                        
                              
                                          —
                                       
                                       
                                          munad
                                       
                                    
                           
                              12
                           
                        
                              
                                          —
                                       
                                       
                                          muu toit
                                       
                                    
                           
                              2”
                           
                        
            
                  (3)
               
               
                  Nikarbasiini käsitlev kanne nr 10 asendatakse järgmisega:
                  
                              
                                          „10.
                                       
                                       
                                          Nikarbasiin
                                          jääk 4,4'-dinitrokarbaniliid (DNC))
                                       
                                    
                           
                              Muudelt loomaliikidelt kui broilerkanadelt pärinev loomset päritolu toit:
                           
                           
                               
                           
                        
                              
                                          —
                                       
                                       
                                          munad
                                       
                                    
                           
                              300
                           
                        
                              
                                          —
                                       
                                       
                                          piim
                                       
                                    
                           
                              5
                           
                        
                              
                                          —
                                       
                                       
                                          maks
                                       
                                    
                           
                              300
                           
                        
                              
                                          —
                                       
                                       
                                          neerud
                                       
                                    
                           
                              100
                           
                        
                              
                                          —
                                       
                                       
                                          muu toit
                                       
                                    
                           
                              50”
                           
                        
            
                  (4)
               
               
                  Diklasuriili käsitlev kanne nr 11 asendatakse järgmisega:
                  
                              
                                          „11.
                                       
                                       
                                          Diklasuriil
                                       
                                    
                           
                              Muudelt loomaliikidelt kui broilerkanadelt, broilerkalkunitelt, pärlkanadelt, broilerküülikutelt ja aretusküülikutelt, mäletsejalistelt ning sigadelt pärinev loomset päritolu toit:
                           
                           
                               
                           
                        
                              
                                          —
                                       
                                       
                                          munad
                                       
                                    
                           
                              2
                           
                        
                              
                                          —
                                       
                                       
                                          maks ja neerud
                                       
                                    
                           
                              40
                           
                        
                              
                                          —
                                       
                                       
                                          muu toit
                                       
                                    
                           
                              5”